|  |  |  |
| --- | --- | --- |
| Bosna i HercegovinaFederacija Bosne i Hercegovine**HERCEGOVAČKO-NERETVANSKI KANTON****Uprava za prognanike i izbjeglice** | **M O S T A R** | Bosna i HercegovinaFederacija Bosne i Hercegovine**HERCEGOVAČKO-NERETVANSKA ŽUPANIJA** **Uprava za prognanike i izbjeglice** |

**JAVNI POZIV**

**Za financiranje projekata udruženja povratnika i izbjeglica, usmjerenih na unaprjeđenje položaja i statusa ovih kategorija društva**

Na temelju Programa rada Uprave za prognanike i izbjeglice za 2023. godinu i Odluke o usvajanju programa utroška sredstava utvrđenih proračunom HNŽ za 2023. godinu za Upravu za prognanike i izbjeglice sa pozicije „Tekući transferi neprofitnim organizacijama“ broj: 01-1-02-830/23 od 30.03.2023. godine, a u skladu sa proračunskim sredstvima namijenjenim za podršku povratka u iznosu od 50. 000,00 KM na području HNŽ, Uprava za prognanike i izbjeglice propisuje proceduru za podnošenje zahtjeva i odabira korisnika za financiranje projekata putem Javnog poziva u oblasti pomoć povratnicima, fondacijama i udruženjima za 2023. godinu u HNŽ.

 **I**

Predmet Javnog poziva je prikupljanje prijava za sufinanciranje projekata udruženja povratnika i izbjeglica usmjerenih na unaprjeđenje položaja i statusa ovih kategorija društva.

 **II**

Pravo sudjelovanja na ovom Javnom pozivu ostvaruju udruženja koja u svom članstvu imaju povratnike i izbjeglice, odnosno udruženja čije su programske aktivnosti usmjerene na unaprjeđenje kvaliteta života ovih kategorija našeg društva .

 **III**

Prijedlog raspodjele i isplate namjenskih sredstava iz točke I ovog Javnog poziva vršit će se u skladu sa općim i posebnim kriterijima iz sredstava utvrđenim proračunom Vlade HNŽ za 2023. godinu sa pozicije “Tekući transferi neprofitnim organizacijama “

 **IV**

Opći kriterij za odobrenje sredstava za sufinanciranje projektnih prijedloga Udruženja treba da sadrži sljedeće dokumente:

1. Čitko popunjen, potpisan i ovjeren aplikacijski formular
2. Ovjerena kopija akta o registraciji
3. Kopija uvjerenja o identifikacijskom broju
4. Kopija ugovora s bankom o otvaranju transakcijskog/tekućeg računa
5. Izvještaj o utrošku sredstava za one koji su dobili financijska sredstva ove Uprave u 2022. godini, ako ranije nije dostavljen
6. Projektni prijedlog koji sadrži ciljeve, aktivnosti i mjere učinka

 **Posebni kriteriji su:**

1. precizno definirane ciljeve i broj korisnika - izjava od strane odgovorne osobe
2. popis realiziranih projekata iz prethodnog perioda s dokazima o realizaciji istih bez obzira od koga su sredstva dobivena
3. struktura sredstava financiranja projekta - iznos traženih sredstava i iznos osobnih sredstava, donacija i sredstava iz proračuna
4. bilanc stanja i bilanc uspjeha ili račun prihoda i rashoda za 2022.godinu sa vidljivim pečatom računovodstvene agencije, a udruženja koja su registrirana manje od godinu dana mogu dostaviti potvrdu sa pečatom računovodstvene agencije da nije bilo promjena na računu

 **V**

Izbor projekta i korisnika pomoći po osnovu ovog Javnog poziva će vršiti Povjerenstvo ispred Uprave za prognanike i izbjeglice. Povjerenstvo će razmatrati prijave u skladu sa Odlukom o načinu utroška novčanih sredstava utvrđenim proračunom HNŽ za 2023. godinu sa pozicije “Tekući transferi neprofitnim organizacijama” usmjerenih na unaprjeđenje položaja i statusa ovih kategorija društva. Povjerenstvo neće razmatrati prijave udruženja koja nisu dostavila Izvještaj o utrošku namjenskih sredstava iz ranijih godina.

 **VI**

Aplikacijskii formulari će biti objavljeni na WEB stranici Vlade HNŽ ([www.vlada-hnz-k.ba](http://www.vlada-hnz-k.ba)) a moći će se preuzeti i osobno u prostorijama Uprave za prognanike i izbjeglice na adresi Stjepana Radića 3 Mostar.

**Prijave sa svim traženim dokumentima dostaviti osobno ili poštom preporučeno, u zapečaćenoj koverti sa naznakom:**

**“ Prijava na Javni poziv za financiranje projekata udruženja povratnika i izbjeglica usmjerenih na unaprjeđenje položaja i statusa ovih kategorija društva”**

**( Na poleđini koverte navesti naziv/ime i prezime podnosioca ,točnu adresu i kontakt telefon). Na adresu :**

**Uprava za prognanike i izbjeglice HNK**

**Stjepana Radića 3**

**88 000 Mostar**

Javni poziv ostaje otvoren 15 dana od dana objavljivanja.

Dodatne informacije se mogu dobiti na broj 036/321-438

Nepotpune i neblagovremene prijave neće se uzimati u razmatranje.

Uprava nema obavezu vraćati predanu dokumentaciju apliciranima.

Broj : 18-01-32-361/23

Mostar, 10.11.2023.. v.d. ravnatelj

 Inel Šejtanić